An daou romant gwir kentañ gant Yann-Fañch Jacq a oa romantoù polis o luchañ war-zu ar romantoù kevredigezhel. Evit an trede hini-se e tilez an itrikoù polis evit skrivañ ur gwir romant kevredigezh o plediñ gant an darempredoù a liamm, pe a rann,  alies, tri rummad merched o vevañ dindan an hevelep toenn.  Peurliesañ non ket re figus war seurt dodennoù.  Koulskoude non ket bet entanet gant ar romant-mañ. Non ket deuet a-benn da vagañ na kendruez na teneridigezh evit hini pe hini eus an tudennoù, re bell int diouzhin ha neo ket deuet a-benn ar skrivagner da lakaat achanomp da rannañ o don-donañ. Meur a abeg zo emichañs : moarvat e anavez gwelloch ar baotred eus an diabarzh, marteze vije bet aesoch plediñ gant ur bed paotred ? Hag  ar yezh a ziviz implijout, eeun betek re evit lakaat Yann lenner en e vleud flour, meo efedus-mat evit an ober, nhe deus ket a-walch a livioù evit depegn kalon an tudennoù war ma meno.  Abeg e kavan e-barzh an titl, re voutin, tamm ebet seksi : neo ket gwall sikourus evit derchel soñj eus an diabarzh.  Meo ar romant a blij din an nebeutañ e-touez reoù Yann-Fañch Jacq en deus perzhioù mat e romantoù all memestra : lennet vez aes, buan ha didrabas ; ne dorr ket ho penn ha ne bouez ket war ho  spered ur wezh echu. Ezhomm bras zo eus seurt lennadennoù gwezhioù zo !